A kurzus kódja: BBN-FIL-402.19 BMA-FILD-402.19 BBN-XFI-202.06 BMVD-020.19 FLN-350.19 BBV-020.06	
A kurzus megnevezése: Végesség és filozófia	
A kurzus címe (angolul): Human finitude and Philosophy 	
A kurzus előadója: Lengyel Zsuzsanna Mariann 	
A kurzus időpontja és helye: Csütörtök, 16:00-17:30 MÚK 4/i/129	

Kurzus előfeltétele(i): nincs előfeltétel	
A jegyszerzés módja(i): 8-10 oldalas szemináriumi dolgozat	
Követelmények: az órák rendszeres látogatása és a kötelező olvasmányok ismerete 

A kurzus leírása, tematikája:
A kurzus a végesség fogalmát és jelentőségét tekinti át a filozófiában Kant, Heidegger és Jaspers gondolatain keresztül. A végesség mindhárom gondolkodónál kezdettől fogva összekapcsolódik a határ kérdésével. A határ (Grenze) fogalma a német filozófiában Kantnál az emberi ész végességét vizsgáló Prolegomena zárszavában is jelen van. Jaspers szintén bevezeti ezt a fogalmat, de új problémákra alkalmazza azt a korai írásaiban, különösen A világnézet pszichológiájában. A fiatal Heidegger üdvözli Jaspers erre vonatkozó kísérletét, ugyanakkor jelentősen módosítja a határ-szituáció fogalmát, amikor azt a saját fakticitás hermeneutikájára alkalmazza. E korszak egyik legjelentősebb dokumentuma e kérdés tekintetében Heidegger publikálatlan Jaspers-kritikája, mely először 1973-ban jelent meg, de a szöveg nyomdakész változatát 1919-ben már Jaspers, Husserl és Rickert is megkapta, s a Göttingsche Gelehrte Anzeigen c. lap publikációra elfogadta azzal a feltétellel, ha Heidegger kész elvégezni a kért változtatásokat. 
E három filozófus főbb gondolatait abból a szempontból elemezzük, miként kerül gondolkodásuk középpontjába az emberi végesség, s ezen keresztül miként járnak körül olyan kérdéseket, amelyek egyes pontokon a fenomenalitás határait érintik, vagy éppen a határokon végzett fenomenológiai munka természetére utalnak.

A kurzushoz tartozó irodalom:
Heidegger, Martin: Sein und Zeit (Lét és idő. Gondolat, Budapest, 1989; Osiris 2001).
Kant, Immanuel: A tiszta ész kritikája. Bármely kiadásban (részletek) 
Kant, Immanuel: Prolegomena. Ford. John Éva és Tengelyi László. Atlantisz, Budapest, 1999.
Heidegger, Martin: „Anmerkungen zu Karl Jaspers »Psychologie der Weltanschaungen«” („Megjegyzések Karl Jaspers Világnézet pszichológiája c. művéhez” in: Útjelzők. Osiris, Budapest, 2003, 11-48. o.
Jaspers, Karl: A világnézetek pszichológiája. Osiris, Budapest, 1999.

Ajánlott irodalom:
Heidegger, Martin: Zur Bestimmung der Philosophie. GA 56/57. Hrsg. Bernd Heimbüchel. Klostermann, Frankfurt am Main, 1987.
Heidegger, Martin: A metafizika alapfogalmai. Világ – végesség – magány. Ford. Aradi László és Olay Csaba. Osiris, Budapest, 2004.
Lengyel Zsuzsanna Mariann: A végesség hermeneutikája. L’Harmattan, Budapest, 2011.